
                                                      ថ្ងៃ                       ខែ         ឆ្នាំរោង ឆស័ក ព.ស.២៥៦៨
                                                             រាជធានីភ្នំពេញ ថ្ងៃទី         ​ខែ           ឆ្នាំ២០២៤
សូមគោរពជូន
ឯកឧត្ដមអភិសន្តិបណ្ឌិត ស សុខា ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ 
និងជាប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស
កម្មវត្ថុ ៖ របាយការណ៍បូកសរុបសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញ  ដូរមនុស្ស និងអំពើធ្វើអាជីវកម្មផ្លូវភេទ ប្រចាំខែវិច្ឆិកា ឆ្នាំ២០២៤ ។
សេចក្តីដូចមានចែងក្នុងកម្មវត្ថុខាងលើ ក្រុមការងារអនុវត្តច្បាប់នៃ គ.ជ.ប.ជ សូមគោរពជម្រាបជូន ឯកឧត្ដមអភិសន្តិបណ្ឌិត មេត្តាជ្រាបអំពីសភាពការណ៍ និងលទ្ធផលកិច្ចប្រតិបត្តិការប្រយុ​ទ្ធ​ប្រឆាំងអំពើជួញដូរមនុ​ស្ស​ និងអំពើធ្វើអាជីវកម្មផ្លូវភេទដូចខាងក្រោម ៖
I- ស្ថានភាពរួម ៖​​​​
អំពើជួញដូរមនុស្ស ជាបទល្មើសឧក្រិដ្ឋ និងជាបទល្មើសឆ្លងដែន ក្រុមជនល្មើសមានបណ្ដា​ញ​​​​​​ជាប្រព័ន្ធ ប្រើគ្រប់មធ្យោបាយគ្រប់ល្បិចកល ធ្វើសកម្មភាពអូសទាញ លួងលោម បោកបញ្ឆោតនាំ​​​ជនរង​​​​​​គ្រោះពីប្រទេសកម្ពុជា ទៅប្រទេសគោលដៅ និងនាំពីប្រទេសគោលដៅ មកប្រទេសកម្ពុជាវិញ ដោយបណ្ដាញមេខ្យល់ធ្វើសកម្មភាព ឃោសនាពីការងារងាយស្រួល ការងារស្រាលៗ និងទទួលបានប្រាក់ ឈ្នួ​ល​​​​​​ខ្ពស់ ហើយមានស្រីស្អាតៗ មានសេវាផ្លូវភេទកំសាន្ដសប្បាយ។ បច្ចុប្បន្នពលរដ្ឋខ្មែរនៅ​តែចាញ់​​បោក​មេខ្យល់ទៅរៀបអាពាហ៍ពិពាហ៍ផ្ទុយពីឆន្ទៈ និងរងគ្រោះពីការបំពានផ្លូវភេទ នៅប្រទេសគោលដៅ។
ទោះបីជារាជរដ្ឋាភិបាលកម្ពុជា បានផ្សព្វផ្សាយជាបន្ដបន្ទាប់ពីការធ្វើចំណាកស្រុកដោយប្រថុ​យ​​ប្រ​ថាន ដែលអាចប្រឈមនឹងហានិភ័យខ្ពស់យ៉ាងណាក៏ដោយ ប្រជាពលរដ្ឋខ្មែរនៅតែធ្វើចំណាក​ស្រុក​​ចេញទៅប្រទេសថៃ ដោយគ្មានឯកសារត្រឹមត្រូវ និងបានពឹងពាក់ជនខិលខូចមួយចំនួននាំឆ្លងដែនដោ​យ​ខុស​ច្បា​​ប់ ដើម្បីស្វែ​ងរកការងារធ្វើនៅប្រទេសថៃ។ 
បច្ចុប្បន្ននៅតាមបណ្ដាភោជនីយដ្ឋាន ខារ៉ាអូខេ ក្លឹបកំសាន្ដ ហាងផឹកស៊ី កន្លែងសប្បាយមួយចំនួ​ន​​​​​​​មានការ​​​​​លួចលាក់ប្រព្រឹត្តបទល្មើសសញ្ចារកម្ម អំពើពេស្យាចារ បង្កប់សេវាផ្លូវភេទ កេងប្រវ័ញ្ចផ្លូវភេទ និងទាញយកប្រ​យោ​​​​​​​​​​​ជន៍ ពីស្រ្ដីពេស្យាចារ ជាពិសេសជនរងគ្រោះជាកុមារី ។ 
II- ការងារបង្ការ-ទប់ស្កាត់ ៖
-កម្លាំងជំនាញនៃស្នងការដ្ឋាននគរបាលខេត្តចំនួន០៣ បានចុះផ្សព្វផ្សាយច្បាប់ស្ដីពីការបង្ក្រាប ​អំពើជួញ​ដូរមនុស្ស និង​​​​​អំ​​​​​ពើ​​​​​ធ្វើអាជីវកម្មផ្លូវភេទ ព្រមទាំងល្បិចកលជនល្មើសពិសេស​ការបង្ការ​ទប់ស្កាត់​ការ​ធ្វើចំណាកស្រុកដោយប្រថុយប្រថាន គ្មា​​​​​​​​​ន​​​​ឯ​ក​សា​រ​​​គ្រប់គ្រាន់ដល់អាជ្ញាធរមូលដ្ឋានបានចំនួន៦០លើក មនុ​​​​ស្ស​​១,៦២៨​​​​​​​​​​​​​នា​​​​​​​​ក់​ ស្រី​​​​៧២៣នាក់ ក្នុងនោះ(ខេត្តព្រះវិហារ០៣លើក មនុស្ស១៨៣នាក់ ស្រី១០៣នាក់ មណ្ឌ​លគីរី១២លើក មនុស្ស៦៨៣នាក់ ស្រី៣៨៥នាក់ និងខេត្តបន្ទាយមានជ័យ៤៥លើក មនុស្ស​៧៦​២​នា​ក់​​​ ស្រី២៣៥នាក់)។
-កម្លាំងជំនាញ នៃស្នងការដ្ឋាននគរបាលខេត្តចំនួន០២ បានចុះល្បាតរដ្ឋបាល​​​​​​​បាន​​​​​​​​​​២២លើក ក្នុងនោះ (ខេត្តក្រ​ចេះ០១​​​​​​​​លើក និង​បាត់ដំបង២១លើក)។
-កម្លាំងជំនាញ នៃស្នងការដ្ឋាននគរបាលខេត្តចំនួន០២ បានធ្វើ​បច្ចុប្បន្ន​ភាព​ទិន្ន​ន័យស្ថិតិ និង​ធ្វើ​កិច្ច​សន្យា​​ហាម​ឃាត់​​​​​​ការ​​​ប្រព្រឹ​ត្ត​​​​​​​​​​​​​​​​​​​​​​​​​​​​បទ​ល្មើស​សញ្ចារ​កម្ម ដល់​​​ម្ចាស់​អាជីវកម្ម ផ្ទះសំណាក់​ ហាង​ម៉ាស្សា​កោស​ជ​ប់ ខារ៉ាអូខេ ភោជនីយដ្ឋាន និង​​​​​​ក្លឹប​​​បាន​​​​​២៦គោ​ល​​​​​​​​​​ដៅ មនុស្ស​​១៤០នា​​​ក់ ស្រី​​​១២៩នាក់ ក្នុ​ង​​​​​នោះ (ខេត្តបន្ទាយមានជ័យ០២គោលដៅ មនុស្ស១៩នាក់ ស្រី, ​​​និងខេត្ត​សៀមរាប២៤គោ​ល​​​​​​​​​​ដៅ មនុស្ស​​ ១២​១​​​​នា​​​​​​ក់ ស្រី១១០នាក់) ។
-កម្លាំងជំនាញ នៃស្នងការដ្ឋាននគរបាលខេត្តកំពង់ស្ពឺ បានចុះធ្វើវេទិកាសាធារណៈភូមិ-ឃុំ-សង្កា​​​​ត់​​​​​​​មាន​សុវត្ថិ​​​ភាព​​​​​បាន​​​​​០៤លើក អ្នកចូលរួម១៦១នាក់ ស្រី៨៨នាក់។​ 
-កម្លាំងជំនាញ នៃស្នងការដ្ឋាននគរបាលខេត្តបន្ទាមានជ័យ បានធ្វើការងារបង្ការទប់ស្កាត់​​ពល​រដ្ឋខ្មែ​រ​​​​ដែលធ្វើ​ចំ​ណា​ក​​​​​​​​​​​​​ស្រុក​​​​​​​ទៅ​ក្រៅ​ប្រទេស​ដោយខុសច្បាប់បាន០១លើក មនុស្ស​០៥​នាក់ ​​​​​ស្រី​០២​​​​​នាក់។

-កម្លាំងជំនាញ​ នៃស្នងការដ្ឋាននគរបាលខេត្តបន្ទាយមានជ័យ បានទទួលពលរដ្ឋខ្មែរដែល​អាជ្ញាធរថៃ បញ្ជូន​ត្រឡប់​​​​​​​​មក​វិញ​​​​​​​​​​​​៤៥លើក មនុស្ស៧៦២នាក់ ស្រី២៣៥នាក់​ ​​​ក្រោយ​ពី​ធ្វើ​​​​ការ​សម្ភា​ស​​​​​​រួចកំលាំងជំនាញបានអប់រំ ណែនាំ​ឲ្យ​ត្រឡប់​​​ទៅ​លំនៅ​ឋាន​វិ​ញ​ ។
III- ការងារសម្ភាសន៍ពលរដ្ឋខែ្មរ និងជនបរទេស ៖
-បានសម្ភាសន៍ជនបរទេសដែលបានដាក់ពាក្យសុំចុះបញ្ជីរៀប​អាពា​ហ៍ពិ​ពា​​​​​​ហ៍​​​​​​​​​​​​​​​​នៅក្រសួង​មហា​ផ្ទៃ​​បាន​២០៣នាក់ ស្រី១៤នាក់ មាន១៦សញ្ជាតិ រួមមាន (កូរ៉េខាងត្បូង៣១នាក់​ ស្រី០៣នាក់, អាមេរិក ២០នាក់ ស្រី០៤នាក់, ចិន១២៤នាក់, បារាំង០៩នាក់ ស្រី០២នាក់, អូស្រ្តាលី០៥នាក់ ស្រី០៤នាក់ កាណាដា០២នាក់, រុស្សី០១នាក់ ស្រី, ទួគី០១នាក់, ប៊ែលហ្ស៉ិក០២នាក់, អាល្លឺម៉ង់០១នាក់, អង់គ្លេស ០១នាក់, ម៉ាឡេស៊ី០១នាក់, វៀតណាម០២នាក់, នីហ្សេរីយ៉ា០១នាក់, ប៉ូឡូញ០១នាក់ និងថៃ០១នាក់ និងវាយតម្លៃបញ្ជូនទៅក្រុមការងារចម្រុះច្រកចេញ-ចូលតែមួយចំនួន១៤៥នាក់ ស្រី០៩នាក់)។
-បានសម្ភាសន៍ពលរដ្ឋខ្មែរ​ ដែលបានបញ្ជូនត្រឡប់​មក​ពីប្រទេសចិន​០៧នាក់ ស្រី លទ្ធផល​សម្ភា​​​​​​​​ស​​​​​​​​​​​​ន៍​​ទៅតាមរយៈ​មេខ្យល់​មិន​​​ស្គាល់​អត្តសញ្ញាណផ្សេងៗគ្នា (រងគ្រោះ​​​​​​​​អាពា​ហ៍​ពិ​ពាហ៍ផ្ទុ​យ​​​​​​​ពីឆន្ទៈ    ០២នា​ក់​ និងឆ្លងដែនដោយខុសច្បាប់០៥នាក់) បញ្ជូន​ទៅ​​​​​ក្រសួង​សង្គម​​​​​​​កិច្ច ​អតីត​​យុទ្ធ​​​​ជ​​​​ន និង​យុវនីតិ​​សម្ប​ទា​​​។
គ-ទិន្នន័យពលរដ្ឋធ្វើចំណាកស្រុកទៅរកការងារធ្វើនៅក្រៅប្រទេសនិង​ត្រ​​​​​ឡ​​​​ប់​មក​វិ​ញ​​​​ ៖
· ទិន្នន័យពលរដ្ឋខ្មែរធ្វើចំណាកស្រុកទាំងស្របច្បាប់​ មិនស្របច្បាប់ និងដាច់កា​រទាក់​ទងពី​ស្នង​ការដ្ឋាននគរ​បាល​​​​​​​​​​រាជ​​​​​​​​​​​​ធា​​​​នី-​​​​​​ខេត្ត​​​​​​​ទាំង២៥ ចំនួន២០៩,៤៦២នាក់ ស្រី៩៣,៣៦៨នាក់ អនីតិ​ជន​៦,១​៣​០​​​នាក់ ស្រី២,០២៩នាក់ ក្នុងនោះ ៖
-ពលករចេញទៅធ្វើការដោយស្របច្បាប់ចំនួន១៦៩,៣១៣នាក់ ស្រី៧៦,១៦៥នាក់ អនីតិជន ៩២០នាក់ ស្រី២៦៩នាក់។
-ពលករចេញទៅធ្វើការដោយមិនស្របច្បាប់ចំនួន៣៩,៥០៥នាក់ ស្រី១៦,៨៤២នាក់ អនីតិ​ជ​ន​​​​​​៥០៤៣នាក់ ស្រី១,៧០៩នាក់។
-ពលករដាច់ការទាក់ទងចំនួន៦៤៤នាក់,ស្រី៣៦១នាក់ អនីតិជន១៦៧នាក់ ស្រី៥១នាក់។
· ពលរដ្ឋខ្មែរធ្វើចំណាកស្រុកត្រឡប់ពីក្រៅប្រទេសវិញទាំងស្របច្បាប់ និងមិនស្របច្បាប់ទាំ​ង​២​៥​​​ រាជធានី-ខេត្តសរុបចំនួន១៤,៥៥០នាក់ ស្រី៦,០៣៩នាក់ អនីតិជន២១៧នាក់ ស្រី៨៣នាក់។
IV- លទ្ធផលបង្ក្រាប ៖
-បង្រ្កាបបទល្មើសអំពើជួញដូរមនុស្ស និងអំពើធ្វើអាជីវកម្មផ្លូវភេទ​​ចំនួន២៦/០៦ករណី កើន២០​​​​​​​​​​​​​​​​ក​​រ​​​​​​​​​​​​​​​​ណី​ ​​ឃាត់​​​​​ខ្លួនជនសង្ស័យ៣២នាក់ ស្រី០៤នាក់ ជនបរទេស០៦នាក់ ​​​​សង្រ្គោះ​​​​​​ជន​​​រង​គ្រោះ​​​​៥២​នា​ក់ ក្នុង​នោះ​​​​​អាយុ​​​​ក្រោម​​​​​​​​​​​១៥​ឆ្នាំ​០៦នា​​​ក់ អាយុ១៥-១៧ឆ្នាំ០៤នាក់ អាយុ​១៨​​​​​​​​​​ឆ្នាំឡើង៤២នាក់ បញ្ជូន​ទៅមន្ទីរ​សង្គម​​​កិច្ចចំនួន១៥នាក់, អន្តោ​ប្រវេ​​​​​សន៍ចំនួន២៦នាក់ និង​​​​​គ្រួសារចំនួន១១នាក់ ​​​​​​​​​​​។
-អំពើជួញដូរមនុស្ស ១៦/០១ករណី ឃាត់ខ្លួនជនសង្ស័យ២២នាក់ ស្រី០៣នាក់ សង្គ្រោះ​ជន​រង​គ្រោះ​​​៣៩​នា​ក់​​​ អាយុ១៥-១៧ឆ្នាំ០២នាក់ អាយុ១៨ឆ្នាំ​ឡើង៣៧នាក់ បញ្ជូនទៅសង្គមកិច្ចចំនួន១០​​​​នា​​​ក់, អន្តោ​ប្រវេ​​​​​សន៍ចំនួន២៦នាក់ និង​​​​​គ្រួសារចំនួន០៣នាក់ ​​​​​​​​​​​។ នៅក្នុងករណីស៊ីឈ្នួលពពោះជំនួស មានជនត្រូវចោទចំនួ១៣នាក់ ត្រូវបានតុលាការដាក់ឲ្យស្ថិតនៅក្រោមការត្រួតពិនិត្យពីបទអំពើលក់-ដូរមនុស្ស(ទារក) ដោយឡែកស្រ្តី១១នាក់(ហ្វីលីពីន៧នាក់ និងវៀតណាម៤នាក់)ត្រូវបានបណ្តេញចេញពីកម្ពុជា និងដាក់Black list ជនជាតិខ្មែរ០១នាក់ត្រូវបានតុលាការចោទពីបទសមគំនិតនៃអំពើលក់-ដូរមនុស្ស  ។
-អំពើធ្វើអាជីវកម្មផ្លូវភេទ ​​១០/០៥ករណី​ ឃាត់​​​​​ខ្លួនជនសង្ស័យ១០នាក់ ស្រី០១នាក់ ជនបរទេ​ស​​​០១នាក់ សង្រ្គោះ​​​​​​​ជន​​​រង​គ្រោះ​​​​១៣​​​​​​​​​នាក់ ក្នុង​នោះ​​​​អាយុ​​​​ក្រោ​ម​​​​​​​​​​​១៥​ឆ្នាំ​០៦នា​​​ក់ អាយុ១៥-១៧ឆ្នាំ​០២​​​នាក់ អាយុ​១៨​​​​​​​​​​ឆ្នាំឡើង០៥នាក់ បញ្ជូ​​ន​​​​​ទៅមន្ទីរសង្គមកិច្ច០៥នាក់ និង​​​​​គ្រួសារ​០៨​នា​​ក់។
V- ការងារពង្រឹងសមត្ថភាពមន្ត្រីនគរបាលជាតិ

-នៅថ្ងៃទី០៥/១១/២០២៤ ឯកឧត្តម ឧត្តមសេនីយ៍ឯក ជីវ ផល្លី អគ្គស្នងការរងនគរបាលជាតិបានចូលរួមជាគ្រូឧទ្ទេសនាម ចែករំលែកបទពិសោធន៍ ចំណេះដឹងពាក់ព័ន្ធអំពីច្បាប់ នីតិវិធីទាក់ទងបទល្មើសជួញដូរមនុស្ស និងអាជីវកម្មផ្លូវភេទ ដល់វគ្គបំប៉នជំនាញប្រឆាំងការជួញដូរមនុស្ស ដែលមានការចូលរួមពី នាយ-នាយរងការិយាល័យ កងរាជអាវុធហត្ថលើផ្ទៃប្រទេស និងរាជធានី-ខេត្ត សរុប៥៨នាក់ ស្រី៣១នាក់ នៅបញ្ជាការដ្ឋានកងរាជអាវុធហត្ថលើផ្ទៃប្រទេស។

-នៅថ្ងៃទី០៥/១១/២០២៤ លោកឧត្តមសេនីយ៍ទោ សុក សំបូរ ប្រធាននាយកដ្ឋានប្រឆាំងការជួញដូរមនុស្ស និងការពារអនីតិជន បានអញ្ជើញជាអធិបតីក្នុងពិធីបើកវគ្គបណ្តុះបណ្តាល ស្តីពីការកំណត់អត្តសញ្ញាណជនរងគ្រោះ និងការស៊ើបអង្កេតលើការជួញដូរមនុស្ស ដើម្បីបង្ខំឱ្យប្រព្រឹត្តបទល្មើសនៅកម្ពុជា ដែលមានសមាសភាពចូលរួមសរុបចំនួន ២៥នាក់នៅសណ្ឋាគារភ្នំពេញ ។

-នៅថ្ងៃទី០៤/១១/២០២៤ លោក​ឧត្តមសេនីយ៍ទោ សុខ ងី  និងលោកស្រីវរសេនីយ៍ឯក ប៉ិច សុភាលក្ខណ៍ ចូលរួមប្រជុំពិភាក្សាជាមួយនាយកដ្ឋានប៉ុស្ដិ៍នគរបាលរដ្ឋបាល ស្ដីពីរៀបចំផែនការបណ្ដុះបណ្ដាលពាក់ព័ន្ធនឹងអំពើហិង្សាទាក់ទងយេនឌ័រ និងការឆ្លើយតប និងការបង្កើតក្រុមការងារសម្រាប់តាមដាន ត្រួតពិនិត្យ និងវាយតម្លៃផែនការ ក្រោមអធិបតីភាព លោកជំទាវ រស់ ច័ន្ទសោភា អគ្គស្នងការរងនគរបាលជាតិ នៅបន្ទប់ការិយាល័យលោកជំទាវ។

-នៅថ្ងៃទី១១-១២/១១/២០២៤ ឯកឧត្តម ឧត្តមសេនីយ៍ឯក ជីវ ផល្លី អគ្គស្នងការរងតំណាងដ៏ខ្ពង់ខ្ពស់ ឯកឧត្តម នាយឧត្តមសេនីយ៍ ស ថេត អគ្គស្នងការនគរបាលជាតិ បានចូលរួមជាប្រធានគណ:អធិបតីក្នុងពិធីបើក-បិទ និងជាគ្រូបង្គោលសម្របសម្រួលក្នុងសិក្ខាសាលា ចែករំលែកបទពិសោធន៍ ចំណេះដឹងពាក់ព័ន្ធអំពីច្បាប់ នីតិវិធីកំណត់បទល្មើសជួញដូរមនុស្សគ្រប់ទម្រង់ និងលំហូរនីតិវិធីប្រគល់ទទួលជនរងគ្រោះ ការចូលរួមពី ស្នងការរង នាយ-នាយរងការិយាល័យ អធិការ-អធិការរង និងមន្ត្រីជំនាញពាក់ព័ន្ធសរុប២៣នាក់ ស្រី០៥នាក់ ដែលមានកិច្ចសហការឧបត្ថមគាំទ្រពីអង្គការ IJM ប្រព្រឹត្តទៅនៅសាលប្រជុំនៃស្នងការដ្ឋានគរបាលខេត្តព្រះសីហនុ។

-ថ្ងៃទី២៧-២៨/១១/២០២៤ ឧត្តមសេនីយ៍ទោ រស់ ណារិទ្ធិ អនុប្រធាននាយកដ្ឋានបានចូលរួមវគ្គបណ្តុះបណ្តាលអន្តរភ្នាក់ងារ ស្តីពីនីតិវិធីស្តង់ដាសម្រាប់ប្រតិបត្តិការ លើការការពារពីកេងប្រវញ្ច័ និងការរំលោភបំពានផ្លូវភេទ (PSEA) ដែលមានសិក្ខាកាមចូលរួមសរុបចំនួន ២៦ រួប (ស្រី ១០រូប) នៅសណ្ឋាគារ Sun and Moon។

-ថ្ងៃទី២៦/១១/២០២៤ ឯកឧត្តម ឧត្តមសេនីយ៍ឯក ជីវ ជល្លី អគ្គស្នងការរងនគរបាលជាតិតំណាងដ៏ខ្ពង់ខ្ពស់ ឯកឧត្តម នាយឧត្តមសេនីយ៍ ស ថេត អគ្គស្នងការនគរបាលជាតិ អញ្ជើញចូលរួមជាគណ:អធិបតីក្នុងពិធីបើក និងជាគ្រូឧទ្ទេស ក្នុងវគ្គបណ្តុះបណ្តាលស្តីពីអំពើជួញដូរមនុស្សគ្រប់ទម្រង់អំពើរំលោភបំពាន និងអំពើកេងប្រវ័ញ្ចផ្លូវភេទលើកុមារ មានការចូលរួមពី លោកអនុប្រធាននាយកដ្ឋាន  ស្នងការរង នាយ-នាយរងការិយាល័យ និងមន្ត្រីជំនាញពាក់ព័ន្ធសរុប៣២នាក់ ដែលមានកិច្ចសហការឧបត្ថម្ភគាំទ្រពីនគរបាលអូស្រ្តាលីAFP ប្រព្រឹត្តទៅនៅសណ្ឋាគាររីជិនស៊ីខេត្តសៀមរាប។
VI- សន្និដ្ឋាន-វាយតម្លៃ ៖       
១- ចំណុចខ្លាំង ៖
-ការអនុវត្តន៍វិធានការទប់ស្កាត់ សកម្មភាពចំណាកស្រុកដោយខុសច្បាប់ របស់​ប្រជាពលរដ្ឋ​ទៅ​​រកការងារធ្វើនៅ​ក្រៅ​ប្រទេ​​ស​​តា​​​​មគោលការណ៍ណែនាំ​របស់អគ្គស្នង​ការដ្ឋានន​គរបា​លជាតិ​បាន​ទូលំ​ទូ​លា​យ។
-ប្រជាពលរដ្ឋមួយចំនួនមានការយល់ដឹងពីការធ្វើចំណាកស្រុកដោយស្របច្បាប់ ។
-ការផ្សព្វផ្សាយច្បាប់ ល្បិចកលរបស់ជនល្មើសដល់ប្រជាពលរដ្ឋ និងសិស្សានុសិស្សបានល្អ ។
-សមត្ថភាពមន្ត្រីជំនាញត្រូវបានពង្រឹងជាបន្តបន្ទាប់ ។
-មានកិច្ចសហប្រតិបត្តិការល្អជាមួយក្រសួង ស្ថាប័ន អង្គការមិនមែនរដ្ឋាភិបាលជាតិ និងអ​ន្ត​​​​​​​រ​​​​ជា​តិ​​​​ពាក់​ព័ន្ធ​បា​ន​ល្អ​។​
២- ចំណុចខ្វះខាត និងបញ្ហាប្រឈម ៖
-សមត្ថភាពជំនាញរបស់មន្ត្រីអនុវត្តច្បាប់ ក្នុងការស្រាវជ្រាវស៊ើបអង្កេតបទល្មើស​តាមប្រព័ន្ធ​       បច្ចេ​​ក​វិទ្យានៅមានកម្រិត។
- ការយល់ដឹងរបស់ប្រជាពលរដ្ឋនៅតំបន់ដាច់ស្រយាលនៅមិនទាន់បានទូលំទូលាយ ។
- ការទប់ស្កាត់ប្រជាពលរដ្ឋឆ្លងដែនខុសច្បាប់នៅបន្ទាត់ព្រំដែនមិនទាន់មានប្រសិទ្ធភាព ។

-ការគ្រប់គ្រងទិន្នន័យពលករទៅបម្រើការងារនៅក្រៅប្រទេស និងពលករដែលផុតអាណត្តិ​ត្រូវ​បញ្ជូ​​​នត្រឡប់​មក​វិញ​​មិន​​​​​​​​ទាន់​​​​​ច្បាស់​លាស់។​​
VII- ទិសដៅ ៖
១-បង្កើនការអនុវត្តវិធានការបង្ការទប់ស្កាត់ និងកាត់បន្ថយសកម្មភាពចំណាកស្រុកខុសច្បាប់របស់​​​​​​​​                         ប្រ​​​​​​ជា​​​​​ពល​​​រដ្ឋទៅរកការងារធ្វើនៅប្រទេសថៃលេខ៥៦៨-១០-ចុះថ្ងៃទី២២ ខែសីហា ឆ្នាំ២០១១ ​របស់         ​អគ្គ​​​​ស្ន​ងការដ្ឋានន​គរ​បា​​​លជាតិ។
២-ធ្វើបច្ចុប្បន្នភាពពលករចំណាកស្រុកទៅក្រៅប្រទេសទាំងស្របច្បាប់ និងមិនស្របច្បាប់ដើម្បីគ្រប់​គ្រង​​​​និងមានវិធាន ការទប់ស្កាត់ ។
៣-បន្តសម្ភាសន៍ពលរដ្ឋខ្មែរ និងជនបរទេសដែលបានដាក់ពាក្យសុំរៀបអាពាហ៍ពិពាហ៍​ដើម្បីប្រ​មូល​ព័ត៌មាន​​ទាក់ទងអា​​​ពា​​​​ហ៍ពិពាហ៍ផ្ទុយពីឆន្ទៈ និងព័ត៌មានស្ដីពីស្ថានភាពរស់នៅរបស់ប្រជាពលរដ្ឋខ្មែរដែលបានរៀបអាពាហ៍ពិពាហ៍រួច​ទៅរស់​នៅ​ក្រៅ​​​ប្រទេស ។
៤-សហការជាមួយប្រទេសគោលដៅ និងក្រសួងស្ថាប័នពាក់ព័ន្ធជួយសង្គ្រោះជនរងគ្រោះត្រលប់មកវិញ​ ឲ្យបាន​ទាន់ពេល​វេលា​ព្រម​ទាំ​ងធ្វើការសម្ភាសន៍ប្រមូលព័ត៌មានស្រាវជ្រាវចាប់ខ្លួនមេខ្យល់ជួញដូរមនុស្ស ចាត់​ការតាមនីតិវិធីច្បាប់។
៥-ជំរុញការអនុវត្តដីកាស្វែងរកចាប់ខ្លួន ករណីសេសសល់ មុខសញ្ញាកំពុងតស៊ូឲ្យមានប្រសិទ្ធភាព។
៦-តម្លើងបញ្ជីខ្មៅ និងច្បាមឃ្លាំមើលមុខសញ្ញាជនបរទេសដែលធ្លាប់ប្រព្រឹត្តបទល្មើសរំលោភ​បំពាន ផ្លូវ​ភេ​ទ​​​​​​​​​​​លើ​​​កុមារ​​ទាំង​នៅក្នុងប្រទេសកម្ពុជា និងប្រទេសកំណើតរបស់ពួកគេ។
៧-សហការជាមួយសមត្ថកិច្ចបរទេសពាក់ព័ន្ធ ដើម្បី​​​​​ប្រមូល​​​ព័ត៌មាន ស៊ើបអង្កេតបទល្មើសដែល ពាក់ព័ន្ធការរំលោភបំពានផ្លូវភេទកុមារអំពើ​ជួ​ញ​​​​ដូរមនុស្ស និង​អាជីវ​កម្មផ្លូវភេទ។
៨-បន្តសហការជាមួយអង្គការមិនមែនរដ្ឋាភិបាលជាតិ និងអន្តរជាតិដែលធ្វើការងារលើវិស័យប្រយុទ្ធ ប្រឆាំងអំពើជួញដូរមនុស្ស និងគាំពារជនរងគ្រោះ ដើម្បី​​​ប្រមូលព័ត៌មាន​ស្រាវ​​​​​​ជ្រាវ​ស៊ើប​​​​អង្កេត​​​ពាក់​ព័ន្ធអំពើជួញដូរមនុស្ស និង​ធ្វើ​អា​​​​​​​​​ជី​វកម្មផ្លូវ​ភេទ​​​​​​​​លើស្ត្រី និងកុមារ ព្រមទាំង​បង្កើន​​​​​សមត្ថភាពជំនា​ញ​​​​​​​​​ជូន​ដល់​​​​​មន្ត្រី​នគរ​បាល​​​​ប្រឆាំង​​ការ​ជួ​ញ​​​​​​​ដូរមនុស្ស និង​​​ការពារអនីតិជន ផ្សព្វផ្សាយអំពីច្បាប់ ល្បិចកល​ជនល្មើស ការធ្វើ​ចំណាក​​​​​​ស្រុកដោយខុស​ច្បាប់​ដល់​សិស្សា​​​​​​​​​​នុសិស្សនៅតា​មសាលារៀន ក៏ដូច​ប្រជាពលរដ្ឋនៅសហគមន៍។
៩-បន្តជំរុញបើកការស៊ើបអង្កេតលើការងារប្រឆំាងការសម្អាតប្រាក់ និងហិរញ្ញប្បទានភេរវកម្មដែលពាក់​ព័ន្ធ ​បទល្មើសជួញដូរមនុស្ស និងអាជីវកម្មផ្លូវភេទ ។
១០-ពង្រឹងការធ្វើរបាយការណ៍ស្តីពីការចូលរួមសិក្ខាសាលា វគ្គបណ្តុះបណ្តាល ប្រជុំ។

​          ​​​ 

គណៈកម្មាធិការជាតិប្រយុទ្ធប្រឆាំង 


អំពើជួញដូរមនុស្ស (គ.ជ.ប.ជ)     


ក្រុមការងារអនុវត្តច្បាប់


លេខៈ...................រ.ប.ក





ព្រះរាជាណាចក្រកម្ពុជា


ជាតិ សាសនា ព្រះមហាក្សត្រ


r2s





ត.ប  ប្រធានក្រុមការងារអនុវត្តច្បាប់


អនុប្រធានអចិន្ត្រៃយ៍














ចម្លងជូន 


-ឯកឧត្ដម នាយឧត្ដមសេនីយ៍ អគ្គស្នងការនគរបាលជាតិ


និងជាប្រធានក្រុមការងារអនុវត្តច្បាប់


-សមាជិកក្រុមការងារអនុវត្តច្បាប់


ដើម្បីគោរពជូនជ្រាប និងជ្រាប


-ឯកសារ-កាលប្បវត្តិ

